OpenLLM-France/wikimedia huggingface dataset:
# Agafonóvskaia

Agafonóvskaia (en rus: Агафоновская) és un poble de l'óblast de Vólogda, a Rússia, que el 2002 tenia 2 habitants. Pertany al districte rural de Vójega.

## Referències

* ↑ Закон Вологодской области от 6 декабря 2004 г. N 1111-ОЗ «Об установлении границ Вожегодского муниципального района, границах и статусе муниципальных образований, входящих в его состав»
# Agnès de Montepulciano

Agnès Segni de Montepulciano (Gracciano, "frazione" de Montepulciano, ca. 1268 - Montepulciano, 20 d'abril de 1317) fou una religiosa italiana, del Segon Orde de Sant Domènec. És venerada com a santa per l'Església catòlica i celebrada el dia de la seva mort.
Agnese Segni va néixer en una noble família toscana. Molt jove, va ingressar al monestir de les "germanes del sac" de Montepulciano i sis anys després anà al nou convent de Proceno, a Viterbo, on fou abadessa l'any següent. En 1306 va fundar a Montepulciano un monestir, el de Santa Maria Novella, inicialment sota la Regla de Sant Agustí. Aviat, però, es posà sota l'Orde dels Predicadors o dominics. En fou la priora fins a la seva mort.
Va ésser molt popular des de la seva mort, en bona part mercès a la biografia hagiogràfica que va fer-ne Raimondo da Capua. Santa Caterina de Siena en fou molt devota. Va ésser canonitzada pel Papa Benet XIII el 10 de desembre del 1726. El seu cos és a Montepulciano, a l'església de Sant'Agnese da Montepulcian, en una urna a l'altar major. La seva festivitat se celebra el 20 d'abril.

## Referències

* ↑ Palau, José. La leyenda de oro para cada día del año (en castellà). Tomo II, 1844, pàg. 73 [Consulta: 18 abril 2013].
* ↑ Biografia
* ↑ «Agnès de Montepulciano». Catalunya Cristiana, vol. XLVI, num. 2323, (14 abril 2024), pàg. 34.
# La Tramontana

«La Tramontana» té aquests significats:
* La Tramontana, periodich polític vermell, publicació anarquista catalana de finals del segle XIX
* La Tramontane, premsa local nord-catalana.
# La Verdera (Riells del Fai)

La Verdera és un paratge del terme municipal de Bigues i Riells, dins del territori del poble de Riells del Fai, al Vallès Oriental.
És a l'extrem nord-oest del terme, a la part occidental de la Vall de Sant Miquel. És a la dreta del Tenes, a l'oest de les Torres de la Madella i al nord-oest de la masia de la Madella.

## Enllaços externs

* La Verdera en el seu entorn, a l'Institut Cartogràfic de Catalunya
# Aina Maria Aguiló Garcías

Aina Maria Aguiló Garcías (Palma, 10 de gener de 1971) és una política mallorquina, diputada al parlament de les Illes Balears en la VIII legislatura.
Diplomada en magisteri en la Universitat de les Illes Balears, estudia dret a la Universitat Oberta de Catalunya. Des de 1994 exerceix la docència i en 2003 fou nomenada assessora tècnica de la Conselleria d'Educació, Cultura i Universitat del Govern de les Illes Balears. Des de 2007 presideix el sindicat de mestres ANPE.
Fou elegida diputada a les eleccions al Parlament de les Illes Balears de 2011 pel Partit Popular. De 2011 a 2015 formà part de la Comissió de Cultura, Educació i Esports del Parlament.
Tot i que manifesta que la seva llengua és el català, és considerada un ariet contra la "dictadura catalanista". També és força activa a twitter on ha acusat als professors de fer política a les aules i ha fet afirmacions com que "el català no existia en l'època de Ramon Llull". També forma part de la Comissió de Gramàtica nomenada d'entre els membres de l'Acadèmi de sa Llengo Baléà, que defensa l'existència del baléà com a llengua pròpia diferenciada del català, i redactora de la gramàtica de la llengo baléà.

## Referències

* ↑ Currículum Arxivat 2016-03-03 a Wayback Machine. del Parlament Balear
* ↑ Aina Aguiló: 'El castellano empieza a no estar amenazado en Balears', Diario de Mallorca 25 d'agost de 2013
* ↑ Aina M. Aguiló (PP): "2.000 professors fan política a les aules", a Youtube
* ↑ Las 'perlas' de Ana María Aguiló, La Vanguardia, 30 de setembre de 2013
* ↑ La diputada popular Aina Aguiló fou una de les redactores de la gramàtica baléà Arxivat 2016-03-03 a Wayback Machine., 21 d'abaril de 2013
# Markus Steinhöfer

Markus Steinhöfer és un exfutbolista alemany. Va començar com a futbolista al DSC Weißenburg. Conclogué la seva carrera professional a l'estiu del 2018 en fitxar pel club amateur VfB Eichstätt.

## Referències

* ↑ «Eichstätts Coup mit Steinhöfer», kicker, 4 setembre 2018; consulta: 5 setembre 2018 (en alemany)
# Directiva sobre residus d'equips elèctrics i electrònics

La Directiva sobre residus d'equips elèctrics i electrònics (Directiva amb acrònim anglès WEEE) és la Directiva de la Comunitat Europea 2012/19/UE sobre residus d'equips elèctrics i electrònics (RAEE) que, juntament amb la Directiva RoHS 2011/65/UE, es va convertir en llei europea el febrer de 2003. La Directiva RAEE fixa objectius de recollida, reciclatge i valorització per a tot tipus de material elèctric, amb una taxa mínima de 4 quilograms (9 lb) per habitant per any recuperat per al reciclatge l'any 2009. La Directiva RoHS estableix restriccions als fabricants europeus pel que fa al contingut material dels nous equips electrònics introduïts al mercat.
El símbol adoptat pel Consell Europeu per representar els residus d'equips elèctrics i electrònics consta d'una paperera amb rodes ratllada amb o sense una única línia negra sota el símbol. La línia negra indica que les mercaderies s'han posat al mercat després de l'any 2005, quan va entrar en vigor la Directiva. Els productes sense la línia negra es van fabricar entre 2002 i 2005. En aquests casos, aquests es tracten com a "RAEE històrics" i queden fora del reemborsament mitjançant esquemes de compliment dels productors.
Els orígens de la línia negra (o barra) provenen de la Directiva 2012/19/UE que fa referència a la norma europea EN 50419. Aquesta norma ofereix dues opcions per marcar els equips fabricats després del 13 d'agost de 2005, és a dir, 1) afegir la data de fabricació a l'etiqueta o 2) aplicar la línia/barra sota el logotip del contenidor.
La directiva RAEE estableix un total de 10 categories de RAEE per a la presentació d'informes:
* Grans electrodomèstics.
* Petits electrodomèstics.
* Equips informàtics i de telecomunicacions.
* Equips de consum.
* Equips d'il·luminació.
* Eines elèctriques i electròniques.
* Joguines, material d'oci i esportiu.
* Aparells mèdics.
* Instruments de seguiment i control.
* Dispensadors automàtics.

## Referències

* ↑ «European Standard EN 50419» (en anglès). European Committee for Electrotechnical Standardization. Arxivat de l'original el 2 maig 2014. [Consulta: 9 abril 2012].
* ↑ «European Standard EN 50419» (en anglès). European Committee for Electrotechnical Standardization. Arxivat de l'original el 23 novembre 2015.
* ↑ «Directive 2012/19/EU of the European Parliament and of the Council of 4 July 2012 on waste electrical and electronic equipment (WEEE) Text with EEA relevance» (en anglès). https://eur-lex.europa.eu,+24-07-2012.
* ↑ Agency, Environment. «WEEE Categorisations» (en anglès). http://www.environment-agency.gov.uk. Arxivat de l'original el 6 gener 2012.
# Ratpenat de sacs alars leucòpter

El ratpenat de sacs alars leucòpter (Peropteryx leucoptera) és una espècie de ratpenat de la família dels embal·lonúrids que es troba a Sud-amèrica. El seu nom específic, leucoptera, significa 'alablanc' en llatí.

## Referències

* ↑ Entrada «Peropteryx» d'Animalia (en anglès).
# President de Guyana

El President de Guyana és el Cap d'Estat de Guyana. El càrrec fou creat el 1970.
| Nom | Inici del govern | Fi del govern |
| Edward Victor Luckhoo | 23 de febrer de 1970 | 17 de març de 1970 |
| Arthur Chung | 17 de març de 1970 | 6 d'octubre de 1980 |
| Forbes Burnham | 6 d'octubre de 1980 | 6 d'agost de 1985 |
| Desmond Hoyte | 6 d'agost de 1985 | 9 d'octubre de 1992 |
| Cheddi Jagan | 9 d'octubre de 1992 | 6 de març de 1997 |
| Samuel Hinds | 6 de març de 1997 | 19 de desembre de 1997 |
| Janet Jagan | 19 de desembre de 1997 | 11 d'agost de 1999 |
| Bharrat Jagdeo | 11 d'agost de 1999 | 3 de desembre de 2011 |
| Donald Ramotar | 3 de desembre de 2011 | 16 de maig de 2015 |
| David Granger | 16 de maig de 2015 | actualitat |

## Vegeu també

* Primer ministre de Guyana
# Hemingway (Carolina del Sud)

Hemingway és una població dels Estats Units a l'estat de Carolina del Sud. Segons el cens del 2000 tenia 573 habitants.

## Demografia

Segons el cens del 2000, Hemingway tenia 573 habitants, 259 habitatges i 182 famílies. La densitat de població era de 251,4 habitants/km².
Dels 259 habitatges en un 26,3% hi vivien nens de menys de 18 anys, en un 49,4% hi vivien parelles casades, en un 15,8% dones solteres, i en un 29,7% no eren unitats familiars. En el 29,3% dels habitatges hi vivien persones soles el 15,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,21 i el nombre mitjà de persones que vivien en cada família era de 2,71.
Per edats la població es repartia de la següent manera: un 22,3% tenia menys de 18 anys, un 5,9% entre 18 i 24, un 21,3% entre 25 i 44, un 26,7% de 45 a 60 i un 23,7% 65 anys o més.
L'edat mediana era de 45 anys. Per cada 100 dones de 18 o més anys hi havia 75,2 homes.
La renda mediana per habitatge era de 28.250 $ i la renda mediana per família de 50.179 $. Els homes tenien una renda mediana de 28.125 $ mentre que les dones 20.987 $. La renda per capita de la població era de 17.888 $. Entorn del 9,9% de les famílies i el 13,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Hemingway». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 11 agost 2010].
* ↑ «Geographic Comparison Table- Hemingway». American Fact Finder. Oficina del Cens dels Estats Units, 12-01-2010.
# Lujba

Lujba (en rus: Лужба) és un poble (un possiólok) de l'óblast de Kémerovo, a Rússia, que en el cens del 2010 tenia 37 habitants, pertany al districte de Mejdurétxensk.

## Referències

* ↑ Koriakov, I. B.. «База данных «Этно-языковой состав населённых пунктов России»».
# Luisa Roldán

Luisa Ignacia Roldán Villavicencio (Sevilla, 8 de setembre de 1652 [data de bateig] - Madrid, 10 de gener de 1706), coneguda popularment com La Roldana, va ser la primera escultora espanyola registrada. És una de les principals figures de l'escultura del Barroc en l'Andalusia de finals del segle XVII i principis del xviii. La seva fama va créixer quan Antonio Palomino la va reconèixer com una escultora tan important com el seu pare, Pedro Roldán.
Es va formar influïda principalment pel seu pare, al seu taller de Sevilla, on va treballar fins al seu matrimoni el 1671. La seva escultura va ser de temàtica religiosa, seguint les directrius del Concili de Trento d'humanitzar l'art de les imatges, per posar la religió més propera al poble. Va afaiçonar escultures de grandària natural per processionar, en fusta o de fang cuit amb policromía i moltes d'elles de les anomenades «de candelero» o per vestir, així com unes altres de petits grups de devoció per a particulars i convents, amb gran moviment i expressivitat i amb plenes característiques de l'art barroc. Va executar molts pessebres en terracota d'estil italià, inclinant-se més pels que formaven una escena de la Nativitat com a grup escultòric unit.
Després d'una etapa d'aprenentatge i primeres obres fetes a Sevilla, el 1686 es va traslladar a Cadis per realitzar diversos treballs encarregats pel cabildo municipal i el catedralici. Després de dos anys d'estada en aquesta capital andalusa va viatjar a Madrid, on va treballar com a escultora de càmera per als monarques Carles II i Felip V fins a la seva defunció.

## Referències

* ↑ Pascual Chenel, Álvaro. «Luisa Ignacia Roldán | Real Academia de la Historia». [Consulta: 22 juliol 2022].
* ↑ Gaze, D (ed) Dictionary of Women Artists, 1997, Fitzroy Dearborn, vol 2, pp. 1192-1195.

## Bibliografia

* Barrionuevo, Raquel. Escultoras en su contexto cuatro siglos ocho historias (siglo XVI al XIX). Madrid: Visión Libros, 2011. ISBN 978-84-9011-124-6.
* García Olloqui, María-Victoria. "La Roldana": Escultora de cámara (en castellà). Sevilla: Diputación Provincial, 1977.
* Hall van den Elsen, Catherine. Roldana, Andalucía Barroca. Sevilla: Junta de Andalucía. Consejería de Cultura, 2007. ISBN 978-84-8266-717-1.
* Heller, Nancy G. Women Artists. An Illustrated History (en anglès). Londres: Virago, 1987.
* Krull, Edith. Women in art (en anglès). Londres: Studio Vista, 1989.
* Palomino, Antonio. Vidas (en castellà). Madrid: Alianza, 1986, p. 348-349.
* Proske, Beatrice G. «Luisa Roldán at Madrid». Connoisseur, febrer 1964; març 1964; abril 1964, p. 128-132; p. 199-203; p. 269-273.
# Ludwig Erhard

Ludwig Erhard (Fürth, Baviera, Alemanya 1897 - Bonn, Alemanya 1977), economista i polític alemany, va ser Canceller d'Alemanya (1963-1966).

## Naixement

Va néixer el 4 de febrer de 1897, a Fürth, a Baviera, al sud d'Alemanya.

## Segona Guerra Mundial (1939-1945)

Va mantenir-se allunyat de la política durant la Segona Guerra Mundial (1939-1945), va fer d'economista, com a director de l'Institut d'investigació Industrial de Nüremberg (1939-1942). El 1942, els nazis el van destituir per defendre posicions liberals, contràries al règim econòmic de Hitler.

## República Federal Alemanya

Després de la caiguda del Tercer Reich, va passar a la política activa per a participar en la reconstrucció de la República Federal Alemanya en les tres zones occidentals del país i evitar l'expansió del comunisme, règim adoptat per la República Democràtica Alemanya. El 1945 va integrar-se a la Unió Democristiana d'Alemanya (CDU), i va ser nomenat Ministre d'Economia de la regió de Baviera (1945-1948), diputat al parlament de la RFA (1949-1949), Ministre d'Economia del govern de Konrad Adenauer (1949-1963).

## Ministre d'Economia (1949-1963)

Durant el mandat de Ministre d'Economia, pel govern de Konrad Adenauer, va dirigir l'espectacular recuperació coneguda com a "miracle econòmic alemany", recolzat per l'ajuda Americana del Pla Marshall, però també dels incomptables sacrificis que Erhard va impulsar a la població alemanya.

## Canceller Alemany (1963-1966)

El 1963 va aconseguir la renúncia d'Adenauer, al que va substituir com a canceller, per a continuar una política bastant similar. L'abandonament dels liberals de la coalició governamental el va obligar a dimitir el 1966, deixant pas a un govern de gran coalició amb els Socialdemòcrates, presidit per un altre membre del seu partit, Kurt Georg Kiesinger.

## Retirada de la vida política i mort (1966-1977)

El 1967 va deixar la presidència de la Unió Democristiana d'Alemanya a Kurt Georg Kiesinger. Va morir a Bonn, al sud-oest d'Alemanya, el 5 de maig de 1977, als 80 anys.

## Honors

    Gran Creu de l'orde del Mèrit de la República Federal Alemanya
    Gran Creu de l'orde bavarès al Mèrit
    Gran Creu de l'orde de la República Italiana
    Gran Creu de l'orde del Sol (Perú)
    Gran Creu de l'orde de Sant Joan l'Espasa
    Gran Creu de l'orde d'Isabel la Catòlica (Espanya)
# MFB

MFB té els següents significats:
* Moviment Federalista de Bretanya, partit polític de Bretanya (França)
* Monthly Film Bulletin, revista britànica de cinema
* Medal for Bravery, condecoració militar de l'Imperi Austrohongarès
# Luis Gonzalvo París

Luis Gonzalvo París (Àvila, 1874 - Burjassot, 1951) va ser un arqueòleg valencià, pioner de l'arqueologia al País Valencià i un dels primers responsables del Laboratori d'Arqueologia de la Universitat de València.
Va estudiar a l'antiga Escola Superior de Diplomàtica. En 1893 ingressa en el Cos Facultatiu d'Arxivers, Bibliotecaris i Arqueòlegs, sent destinat a l'Arxiu d'Hisenda de València i, després d'una breu estada en el de Toledo, en 1896 va ser traslladat a l'Arxiu Històric Nacional on va romandre fins a la seua tornada a València. Es considera que fou deixeble de l'arabista aragonès Francisco Codera.
El Laboratori d'Arqueologia de la Universitat de València fa va ser fundat el 1902, i entre 1904 i 1905 Gonzalvo s'hi incorporà com a catedràtic d'Arqueologia, Epigrafia i Numismàtica. Com a catedràtic de la Facultat de Filosofia i Lletres de la Universitat de València, va treballar juntament a Manuel Sanchis Guarner per a donar rang universitari a l'ensenyament en valencià, aleshores impartit pel Centre de Cultura Valenciana. Amb la proclamació de la Segona República Espanyola, és nomenat vicerector, càrrec que combina la direcció de l'Institut d'Idiomes, i des de febrer de 1937 és membre la direcció de la Secció Filològica de l'Institut d'Estudis Valencians, integrada per Carles Salvador, Sanchis Guarner, Francesc Almela i Vives i Bernat Artola. El 3 d'agost de 1938 dimitix com a vicerector en ser mobilitzat per la República.
Amb la victòria franquista, és separat de la seua càtedra i rep la jubilació forçosa el 17 d'octubre de 1940. A partir de 1941 l'única referència que es té d'ell és una carta de Nicolau Primitiu, on li demana consell en temes arqueològics. A la seua mort el 1975, no es va publicar cap necrològica.

## Referències

* 1 2 3 4 5 Aura Tortosa 2006, p. 35
* ↑ Aura Tortosa 2006, p. 36
* 1 2 3 4 5 Aura Tortosa 2006, p. 37

## Bibliografia

* Aura Tortosa, Joan Emili. «La creació del Laboratori d'Arqueologia de la Universitat de València: entre l'Escola Superior de Diplomàtica i «por la ciencia hacia Dios» (1921 - 1940)». A: Arqueologia en blanc i negre: la labor del SIP 1927-1950. València: Museu de Prehistòria de València, 2006, p. 33-46. ISBN 978-84-7795-439-2.
# Luis Gonzaga Oronoz

Luis Gonzaga Oronoz fou un frare franciscà mexicà que, establert a Barcelona, durant el Trienni Liberal formà part dels anomenats "exaltats". Presidí la Societat Patriòtica Barcinonense dels Bons Amics i fou detingut arran del complot republicà de Bessières, el juliol del 1821, si bé fou alliberat per manca de proves. S'exclaustrà i procurà que també s'exclaustressin altres frares, fet que li valgué plets amb el bisbe de Barcelona i amb el governador de la Mitra.

## Referències

* 1 2 «Luis Gonzaga Oronoz». Gran Enciclopèdia Catalana. Barcelona: Grup Enciclopèdia Catalana.
* ↑ Roca Vernet 2011, pàg. 218
* ↑ Roca Vernet 2011, pàg. 219

## Bibliografia

* Roca Vernet, Jordi. La Barcelona revolucionària i liberal: exaltats, milicians i conspiradors (pdf). Barcelona: Fundació Noguera - Pagès Editors, 2011. ISBN 9788499751696 [Consulta: 20 novembre 2016]. Arxivat 2020-12-02 a Wayback Machine.
# M'Qam Tolba

M'Qam Tolba (en àrab مقام الطلبة, Mqām aṭ-Ṭulba; en amazic ⵎⵇⴰⵎ ⵟⵯⵍⴱⴰ) és una comuna rural de la província de Khémisset, a la regió de Rabat-Salé-Kenitra, al Marroc. Segons el cens de 2014 tenia una població total de 13.503 persones.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 29 de juny 2015. [Consulta: 19 novembre 2015].
# M'Ramer

M'Ramer (àrab امرامر) és una comuna rural de la província d'Essaouira de la regió de Marràqueix-Safi. Segons el cens de 2014 tenia una població total de 7.587 persones.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 29 de juny 2015. [Consulta: 19 novembre 2015].
# M'Hajer

M'Hajer (en àrab أمهاجر, Amhājir; en amazic ⴻⵎⵀⴰⵊⴻⵔ, Emhajer) és una comuna rural de la província de Driouch, a la regió de L'Oriental, al Marroc. Segons el cens de 2014 tenia una població total de 9.386 persones.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 29 de juny 2015. [Consulta: 19 novembre 2015].
# Lunenburg (Nova Escòcia)

Lunenburg és un petit poble portuari del comtat de Lunenburg a la província de Nova Escòcia, Canadà, a 90 km de distància de Halifax, sobre la costa de l'oceà Atlàntic. L'any 2011 tenia 2.313 habitants, encara aquest nombre creix notablement durant el període estival a causa del gran reclam turístic que exerceix la ciutat. La ciutat antiga de Lunenburg està inscrita a la llista del Patrimoni de la Humanitat de la UNESCO des del 1995.

## Referències

* ↑ Centre, UNESCO World Heritage. «Old Town Lunenburg» (en anglès). [Consulta: 8 març 2021].
# Mantidactylus schilfi

Mantidactylus schilfi és una espècie de granota de la família dels mantèl·lids endèmica de Madagascar.
Està en perill d'extinció per la pèrdua del seu hàbitat natural.

## Referències

* Fordham et al (2006). Mantidactylus schilfi. Llista Vermella de la UICN, Unió Internacional per a la Conservació de la Natura, 2006. Consultat el 5 gener 2008 (en anglès). (anglès)
# M2 Hyde

El Hyde-Inland M2 era un disseny de subfusell dels Estats Units enviats al camp de proves d'Aberdeen, per provar-lo, en febrer de 1941. Treballant per la companyia de General Motors, l'enginyer George Hyde va dissenyar aquesta nova arma. El seu disseny va ser designat com a U.S. Submachinegun, Caliber .45, M2, com un intent per a reemplaçar el subfusell Thompson en abril de 1942. Com la major part de la companyia Inland estava destinada a produir les carrabines M1, l'exèrcit dels EUA va contractar a Marlin Firearms en juny de 1942. Marlin va començar a produir-les en maig de 1943; però el contracte original de Marlin de produir 164.450 M2 va ser cancel·lat el 1943, per l'adopció del subfusell M3. La M2 utilitzava la munició de calibre .45 ACP i el mateix carregador de 20 o 30 bales de la Thompson. Tenia una cadència de foc d'unes 525 bales/minut. Només es van produir unes 400, i cap d'aquestes va ser mai subministrada a cap branca de l'exèrcit dels Estats Units d'Amèrica.

## Disseny

La M2 es un disseny simple de blowback, encara que era difícil de fer. La recamara estava construïda a partir d'un tub d'acer, el qual era molt difícil de fer, i per això, l'exèrcit va decidir adoptar la M3, amb unes característiques més simples i fàcils de fer en massa. Igual que el disseny americà de la Thompson i la Suomi KP/-31 finesa, la M2 operava des de la part de darrere de l'arma. Al contrari que la M3, que era totalment metàl·lica, la M2 tenia algunes troços de fusta a la empunyadura i la culata.

## Vegeu també

* Subfusell Thompson
* .45 ACP

## Referències

* 1 2 3 Canfield, Bruce N. American Rifleman (August 2008) p.52
* 1 2 «patent».
* ↑ Frank Iannamico, American Thunder: the Military Thompson Submachine Guns, Moose Lake Publishing, 2000, p. 149.
* ↑ Hogg, Ian & Weeks, John. "Military Small Arms of the 20th Century". Krause Publications (2000). ISBN 0-87341-824-7

## Enllaços externs

* Springfield Armory Collection: M2 submachine gun
* TheUnofficial Tommy Gun Page - Obsolescence
* «Research Results For 'Hyde-Inland M2'». Probert Encyclopedia. Arxivat de l'original el 2012-12-10. [Consulta: 7 setembre 2005].
* The Great Arsenal of DemocracyArxivat 18-7-2011 a Wayback Machine.
# Marc Janko

Marc Janko (nascut el 25 de juny de 1983 en Viena) és un futbolista austríac, que actualment juga pel FC Twente de l'Eredivisie.
# Magdalena Mulet Roca

Magdalena Mulet Roca (15 de juliol de 1929) fou batlessa de Santa Eugènia entre el 1969 i el 1976. Va ser la segona dona batlessa de Mallorca.
Mulet va estudiar magisteri a Palma i en finalitzar la carrera va treballar de mestra a diversos llocs de Mallorca i Menorca fins a aconseguir una plaça a l'escola de Santa Eugènia. L'any 1966 va ser nomenada regidora d'Educació i Cultura a l'Ajuntament de Santa Eugènia. Va estar 7 anys de batlessa i 23 vinculada al govern municipal. Un dels primers projectes que va fer, va ser un centre cultural on els joves podien veure la televisió i gaudir dels llibres que havia a la biblioteca. També va fer asfaltar el poble i el va dotar d'electricitat, a més d'obrir una oficina de correus, una farmàcia, una caixa d'estalvis i recuperar els terrenys de l'estació del tren.

## Referències

* ↑ «La Batlessa». IB3, 07-03-2020. [Consulta: 9 març 2021].
* ↑ «Magdalena Mulet» (en castellà). Ultima hora, 28-08-2019. [Consulta: 9 març 2021].